Държавен вестник, бр. 97, 2012 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  97
с оглед подобряване на инспекционната дейност. 
В количествен аспект Агенцията разполага с 
необходимата компютърна техника и програмни 
продукти, но те имат нужда от постоянно модерни­
зиране и надграждане, включително и във връзка 
с изпълнението на националното законодателство 
и задълженията по международни договори, по 
които България е страна.
Взаимодействие с други институции
· Взаимодействието между ИАМА и остана­
лите структури от системата на МТИТС, другите 
държавни институции, ведомства и техните регио­
нални структури, местните органи на държавната 
власт и другите организации е на много добро 
ниво. Сътрудничеството се осъществява при ясно 
разписани права и задължения на страните.
Обобщение: Институционалният капацитет 
на изпълнителната агенция е на много добро 
равнище, което є позволява да изпълнява своите 
функции и задачи, свързани с управлението на 
водния сектор. Силните страни на този капацитет 
са най-вече: добрата количествена и качествено-
структурна осигуреност с персонал със съответното 
образование, професионална подготовка, опит и 
мотивация; адекватната вътрешна организация на 
работа; задоволителната материално-техническа 
осигуреност и доброто взаимодействие с партни­
ращите институции. Слабите страни и проблемите, 
които ограничават капацитета на агенцията, са 
свързани преди всичко със: ниското заплащане; 
неудовлетворените потребности от експерти с 
инженерно-технически и морски специалности; 
нуждите в териториалните дирекции „Морска 
администрация“ от специализирано техническо 
оборудване за инспекционната им дейност. 
6.2.15. Държавно предприятие „Пристанищна 
инфраструктура“ 
Функции 
„Пристанищна инфраструктура“ е държавно 
предприятие към Министерството на транспорта, 
информационните технологии и съобщенията, ко­
ето управлява инфраструктурата на пристанищата 
за обществен транспорт с национално значение. 
Предприятието е юридическо лице със седалище 
София по смисъла на чл. 62, ал. 3 от Търговския 
закон и е образувано съгласно чл. 115л от Закона 
за морските пространства, вътрешните водни 
пътища и пристанищата на Република България 
(ЗМПВВППРБ).
Държавно предприятие „Пристанищна инфра­
структура“ (ДП „ПИ“) осъществява функциите и 
задачите си в съответствие със следните основни 
нормативни актове: Кодекс за търговското ко­
рабоплаване, Закон за морските пространства, 
вътрешните водни пътища и пристанищата на 
Република България, Закон за управление на 
отпадъците, Закон за устройство на територията, 
Закон за концесиите, Закон за обществените по­
ръчки, Търговския закон, както и други релевантни 
законови и подзаконови нормативни документи.
При изпълнение на дейностите по опазване на 
морската и речната среда от замърсяване предпри­
ятието прилага и разпоредбите на редица между­
народни актове, като Международната конвенция 
за предотвратяване на замърсяването от кораби, 
1973, изменена с Протокол от 1978 г. (MARPOL 
73/78) и с Протокол от 1997 г., Международния 
кодекс за управление на безопасната експлоатация 
на кораби и предотвратяване на замърсяването 
(ISM Code) и др.
Функциите и дейността на ДП „ПИ“ са конкре­
тизирани в Устройствения му правилник, издаден 
от МТИТС (ДВ, бр. 38 от 21 май 2010 г.). Тези 
функции най-общо могат да се определят като 
разработващи, изпълнителни и контролни.
По отношение опазването на морската и 
речната среда от замърсяване ДП „ПИ“ извърш­
ва дейности по утвърждаване на плановете за 
управление на отпадъците – резултат от кора­
боплавателна дейност на пристанище Бургас и 
на пристанище Варна. Планът съдържа мерки 
и процедури, удовлетворяващи изискванията за 
опазване на околната среда, в т.ч. на водите, и 
дава възможност за извършване на дейностите 
по управление на отпадъците без необосновано 
забавяне на корабите. Дейностите на предприяти­
ето по изграждане, реконструкция, рехабилитация 
и поддържане на пристанищата за обществен 
транспорт с национално значение, както и по 
поддържане на съществуващите и изграждане на 
нови подходни канали, пристанищни акватории, 
морски и речни депа за изхвърляне на драгажна 
маса, вълноломи, защитни съоръжения и други, 
обслужващи пристанищата за обществен транспорт 
с национално значение, се съгласуват с министъра 
на околната среда и водите.
В съответствие със ЗМПВВППРБ ДП „ПИ“ 
разработва проект на Национална програма за 
развитие на пристанищата за обществен транс­
порт (НПРПОТ) и го представя за утвърждаване 
от министъра на транспорта, информационните 
технологии и съобщенията. Един от основните 
приоритети за развитието на пристанищата в 
НПРПОТ 2006 – 2015 г. е създаване на условия 
за привеждане на българските пристанища в съ­
ответствие с изискванията на ЕС по отношение 
на опазването на околната среда. За постигането 
му са предвидени пакет от мерки, разработени в 
съответствие с Директива 2000/59/ЕО, Закона за 
управление на отпадъците, MARPOL 73/78, пре­
поръките за предотвратяване на замърсяването на 
водите на р. Дунав от корабоплаването, приети 
от Дунавската комисия в Будапеща, 1997 г., и 
задълженията, произтичащи от присъединяването 
на България към Европейския съюз. Мерките, 
отговорността за чието изпълнение е възложено 
на ДП „ПИ“ и Изпълнителна агенция „Морска 
администрация“, включват: 
– изготвяне на планове за управление на отпа­
дъците за пристанищата за обществен транспорт с 
национално значение Варна и Бургас и осигуряване 
изготвянето на такива от останалите пристанища;
– въвеждане на тарифа за покриване на 100 % 
от разходите по поддържане на системата за управ­
лението на отпадъците от корабите в пристанищата 
за обществен транспорт с национално значение 
Варна и Бургас и осигуряване въвеждането на 
такива системи от останалите пристанища;